F'Xarabank reġgħet spikkat il-qalb ġeneruża tal-poplu Malti u Għawdxi, li bi ħġaru rrisponda għas-sejħa tagħha u ġabar is-somma sabiħa ta' €335,293 b'risq id-Dar tal-Providenza. Matul il-programm iddominaw il-filmati li fakkruna f'min qed jiġi bżonn din id-dar li tagħti kenn u sapport lill-persuni b'diżabiltà. Il-programm beda ftit qabel id-9pm u fin-nofsiegħa, u t-telefonati baqgħu deħlin sa anke wara li spiċċa l-programm. Fil-programm, il-familji, in-negozji, il-ħwienet, il-każini, il-kumpaniji, l-għaqdiet u nies oħra setgħu jagħtu pleġġ ta' €500 jew iktar biex jgħinu lir-residenti fil-bżonnijiet tagħhom. Minn qalbna, nirringrazzjawkom talli tajtu d-donazzjonijiet tagħhom f'Xarabank tal-lejla. Grazzi talli kontu protagonisti f'din il-kawża ġusta! Ritratt: Id-Dar tal-Providenza
Jinġabru €335,293 f'Xarabank għad-Dar tal-Providenza